Rantsu MM-kisoihin! - Angelniemen Ankkuri
Rantsu MM-kisoihin!
Viimeinen katsastuskilpailu Trondheimin MM-kisoihin juostiin keskiviikkona helteisessä Imatran keskustassa. Katsastussprintti toimi samalla Huippuliigan kolmantena osakilpailuna.
Naisten sarjassa voiton otti tuttuun tyyliin Minna Kauppi. Maria Rantala sijoittui kilpailussa kuudenneksi. Tämä yhdistettynä Kainuun pitkän matkan neljänteen tilaan ja kevään EM-kisojen pitkän matkan kuutossijaan toi Rantsulle kisalipun MM-kisoihin toisen kerran uralla. Toistaiseksi ainoa esiintyminen tällä tasolla toi pitkän matkan 15. tilan Tanskassa vuonna 2006. Toimitus onnittelee kisapaikasta ja toivottaa onnea ja menestystä itse kisoihin!
SSL:n uutinen valinnoista
Miesten puolella Tuomas Kari jatkoi katsastusten hyviä otteitaan kiilaten bravuurimatkallaan kymppisakkiin juuri sijalle 10, vaikka valittelikin tehneensä vuoden huonoimman ja epäsujuvimman sprinttisuorituksensa suunnistuksen jäätyä liikaa jalkoihin. Ankkurin toinen sprinttispesialisti Tuomo Mäkelä joutui jättämään kisan väliin akillesvaivojen takia. Lasse Kautto oli 22.
Huippuliigasprintin tulokset
Imatran seudulla käydään tällä viikolla myös FIN5-rastiviikko, jossa on varsin runsaslukuinen ankkurilaisosanotto. Erityisellä mielenkiinnolla jännitetään H55A-sarjan kärkitaistelua, jossa sekä Ilu Saarimäki että Hannu Kurppa ovat tiukasti mukana. D45A-sarjassa puolestaan Hanna Kirmula on tehnyt selvää jälkeä voittamalla kaikki tähän mennessä käydyt kolme osakilpailua.
Nuorten puolella H20E:ssä Mikko Siren on kolmen päivän jälkeen neljäntenä, D18E:ssä Sanni Kivelä viidentenä, ja D20E:ssä Fanny Kurppa kahdeksantena.
FIN5-sivut
Vesa Mäkinen - 15.7.2010, 15:35
11.30 Nuorten Jukola, Porvoo
Peikkorastit, Pertteli